Φορολογία εισοδήματος και ΦΠΑ στις συναλλαγές ηλεκτρονικού εμπορίου:
Creators: name: Πατσίκας, Δημήτριος-Γεώργιος Χρήστου
Publisher: name: Aristotle University of Thessaloniki
Year: 2014
Subjects: Ηλεκτρονικό εμπόριο
Φορολογία εισοδήματος
ΦΠΑ
E-Commerce
Income tax
VAT

description: Στόχος της παρούσας μελέτης είναι να σκιαγραφηθεί ένα άκρως σύγχρονο και ολοένα πιο επίκαιρο ζήτημα: η φορολογία του ηλεκτρονικού εμπορίου. Ειδικότερα, η σχετική συζήτηση για τη φορολογία του ηλεκτρονικού εμπορίου βρίσκεται σε άμεση συνάρτηση με τη ραγδαία εξάπλωση των ηλεκτρονικών συμβάσεων και δη αυτών που διενεργούνται μέσω του Διαδικτύου. Η μετατόπιση του επιχειρηματικού και καταναλωτικού ενδιαφέροντος από το συμβατικό στο ηλεκτρονικό εμπόριο μετατρέπει το τελευταίο μια εν δυνάμει σοβαρή πηγή κρατικών εσόδων, που ευλόγως παρακινεί και δελεάζει τις κατά τόπους φορολογικές αρχές να προβούν σε στοχευμένες ενέργειες, με σκοπό τη σύλληψη της νέας φορολογητέας ύλης. Πρέπει συνεπώς, να ανευρεθούν οι κατάλληλοι τρόποι ώστε αφενός να προστατευθεί αυτή η δυνατότητα της εκάστοτε αρμόδιας δικαιοδοσίας να επιβάλλει και να εισπράττει φόρους και αφετέρου να μη διαταραχθεί ο κατεξοχήν ελεύθερος χαρακτήρας του Διαδικτύου, όπως εκδηλώνεται και στο εμπορικό πεδίο. Προς την κατεύθυνση της αναζήτησης ισορροπημένων λύσεων, απαραίτητη κρίνεται η υπερεθνική συνεργασία, καθότι δεδομένη θεωρείται η διασυνοριακή φύση του ηλεκτρονικού εμπορίου. Το κόστος όμως αυτής της δοκιμασίας έγκειται στην αναπόφευκτη κάμψη τής -μέχρι πρότινος αδιαπραγμάτευτης- εθνικής φορολογικής κυριαρχίας, η οποία φαίνεται αδύναμη να αντιπαρατεθεί με τη σύγχρονη πραγματικότητα των διαδικτυακών συμβάσεων. Εξάλλου, στην προκείμενη μελέτη, παρουσιάζονται οι εγγενείς δυσχέρειες φορολογίας του ηλεκτρονικού εμπορίου, οι οποίες σχετίζονται με τα χαρακτηριστικά των επιχειρήσεων που δραστηριοποιούνται ηλεκτρονικά, αλλά και με τη δυσκολία εντοπισμού τόσο των συναλλασσομένων όσο και των συναλλαγών που αυτοί πραγματοποιούν στο Διαδίκτυο. Περαιτέρω, μνημονεύονται οι προτάσεις περί δημιουργίας ενός αφορολόγητου πεδίου διαδικτυακών συναλλαγών, αλλά και επιβολής ενός ειδικού φόρου κατανάλωσης στη χρήση του Διαδικτύου, οι οποίες ωστόσο δεν βρίσκουν σημαντική απήχηση στο παγκόσμιο περιβάλλον, εν αντιθέσει με τις θεμελιώδεις αρχές που διατυπώνει ο Οργανισμός Οικονομικής Συνεργασίας και Ανάπτυξης που επηρεάζουν σημαντικά το κανονιστικό πλαίσιο φορολογίας του ηλεκτρονικού εμπορίου. Επίσης, προσεγγίζεται το ελληνικό νομοθετικό καθεστώς της φορολογίας εισοδήματος από ηλεκτρονικό εμπόριο, με έμφαση στο ακανθώδες θέμα της μόνιμης εγκατάστασης επιχείρησης και τις προϋποθέσεις υπαγωγής σε αυτήν την έννοια των επιχειρήσεων που ασκούν ηλεκτρονικό εμπόριο. Τέλος, αναλύονται τα ζητήματα επιβολής ΦΠΑ στις ηλεκτρονικές συναλλαγές, ιδίως όσον αφορά τις άυλες διαδικτυακές συναλλαγές, όπου αναφύονται τα κυριότερα προβλήματα, ενώ προτείνεται μια ουσιαστική τροποποίηση του υφιστάμενου νομοθετικού πλαισίου για το ηλεκτρονικό εμπόριο σε ευρωπαϊκό επίπεδο: η επέκταση των ρυθμίσεων της Οδηγίας 2000/31/ΕΚ για το ηλεκτρονικό εμπόριο και στο φορολογικό τομέα.
description: The aim of the present thesis is to outline a very contemporary issue: the taxation of electronic commerce. In particular, the debate on taxation of e-commerce is directly linked with the rapid spread of electronic transactions and especially those conducted via Internet. The shift of business and consumer interest from conventional to electronic commerce transforms the latter to a potentially significant source of state revenues, which motivates local authorities to carry out focused actions in order to capture the new tax base. Therefore, new appropriate methods are required so that both the possibility of competent jurisdictions to impose and collect taxes is protected and the prevalent unrestrained nature of the Internet is not disrupted. Searching for balanced solutions and with the cross-border features of e-commerce taken for granted, transnational cooperation and probable decline of national fiscal sovereignty are considered necessary. Furthermore, this thesis presents the inherent e-commerce taxation problems, which are strongly related with the characteristics of online businesses, but also with the difficulties on identifying both the trading parties and their transactions. Moreover, proposals to establish an online tax-free space or to impose “bit-tax” on the use of Internet are mentioned. In contrary to these unpopular suggestions, the fundamental principles set out by the Organisation for Economic Co-operation and Development remarkably affect the regulatory framework for the taxation of e-commerce. Also, Greek legal status of income taxation on e-commerce is thoroughly examined with main emphasis on the intriguing subject of permanent establishment. Finally, VAT issues concerning electronic transactions, and particularly intangible online transactions in which major problems arise, are analyzed and a substantial amendment of the existing legislative framework for e-commerce at European level is recommended: the expansion of the scope of EU Electronic Commerce Directive 2000/31/EC in the field of taxation.